Едвард и гроф од Ворика су кренули на север, предводећи војску и код Таутона се сусрели са једнако великом ланцастерском војском са краљицом Маргаретом на челу. Битка код Таутона била је до тада највећа битка Ратова двеју ружа. Процењује се да је у бици учествовало између 40.000 и 80.000 људи, те да је у једном дану, колико је битка трајала, погинуло преко 20.000 људи. У бици код Таутона победу су једва извојевали Едвард и његова војска. Војска Ланкастера била је десеткована, а већина њихових војсковођа је погинула. Хенри VΙ и његова жена Маргарета, који су за време битке били у Јорку, сакрили су се на север, а затим побегли према Шкотској, где су их примили на двору Џејмса ΙIΙ, одакле су неуспешно покушали напад на Карлајл касније исте године.